CELEX: 32005R2155
Language: mt
Date: 2005-12-23 00:00:00
Title: 2155/2005/KE: Regolament tal-Kummissjoni (KE) Nru 2155/2005 tat- 23 ta’ Diċembru 2005 li jemenda l-ispeċifikazzjoni ta’ denominazzjoni ta’ oriġini li tidher fl-Anness għar-Regolament (KE) Nru 1107/96 ( Miel de sapin des Vosges ) [DPO — Denominazzjoni Protetta ta’ Oriġini]

29.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               377
            
         REGOLAMENT TAL-KUMMISSJONI (KE) Nru 2155/2005
   tat-23 ta’ Diċembru 2005
   li jemenda l-ispeċifikazzjoni ta’ denominazzjoni ta’ oriġini li tidher fl-Anness għar-Regolament (KE) Nru 1107/96 (Miel de sapin des Vosges) [DPO — Denominazzjoni Protetta ta’ Oriġini]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KEE) Nru 2081/92 tal-14 ta' Lulju 1992 dwar il-protezzjoni tal-indikazzjonijiet ġeografiċi u d-denominazzjoni tal-oriġini tal-prodotti agrikoli u l-prodotti tal-ikel (1), u b’mod partikolari l-Artikolu 6(3), it-tieni inċiż tal-Artikolu 6(4) u t-tielet paragrafu tal-Artikolu 9,
   Billi:
   
               (1)
            
            
               Skont l-ewwel paragrafu tal-Artikolu 9 tar-Regolament (KEE) Nru 2081/92, Franza talbet l-emenda tal-ispeċifikazzjoni għad-denominazzjoni ta’ oriġini protetta “Miel de sapin des Vosges”, irreġistrata permezz tar-Regolament tal-Kummissjoni (KE) Nru 1107/96 (2).
            
         
               (2)
            
            
               L-għan tat-talba għall-emenda huwa li jitbiddel il-metodu ta’ valutazzjoni tal-kulur tal-għasel, li attwalment qiegħed isir billi titkejjel l-intensità tiegħu skont l-iskala Pfund.
            
         
               (3)
            
            
               Wara li sseħħ l-emenda, il-kriterju tal-kulur tal-għasel jiġi vverifikat fuq il-bażi ta’ eżami organolettiku magħmul b’rabta ma’ kampjun ta’ referenza b’kulur karatteristiku. Dan il-metodu huwa meqjus bħala l-iżjed wieħed affidabbli.
            
         
               (4)
            
            
               It-talba għal emenda ġiet ikkunsidrata u l-emenda tqieset bħala waħda minuri. Dan minħabba l-fatt li l-emenda ma tbiddilx il-karatteristiċi tad-denominazzjoni ta’ oriġini, għaliex il-karatteristika marbuta mal-kulur tinżamm. L-unika differenza hija l-metodu ta’ kif jiġi vvalutat dak il-kulur.
            
         
               (5)
            
            
               Għad-denominazzjoni ta’ oriġini protetta “Miel de sapin des Vosges”, id- “deskrizzjoni” fl-ispeċifikazzjoni, prevista fl-Artikolu 4(2)(b) tar-Regolament (KEE) Nru 2081/92, għandha tinbidel billi titħassar ir-referenza għall-intensità fuq l-iskala Pfund.
            
         
               (6)
            
            
               Skont l-Artikolu 4 tar-Regolament (KE) Nru 383/2004 (3), il-Kummissjoni qiegħda tippubblika sommarju fil-Ġurnal Uffiċjali tal-Unjoni Ewropea.
            
         
               (7)
            
            
               L-emenda hija meqjusa wkoll bħala konformi mar-Regolament (KEE) Nru 2081/92. Konsegwentament, it-tibdil fid-deskrizzjoni tal-prodott li jġib l-isem “Miel de sapin des Vosges” irid jiġi rreġistrat u ppubblikat. Is-sommarju għandu għalhekk jinkludi d-dettalji, li huma inklużi fl-ispeċifikazzjoni, dwar il-kulur tal-għasel li jġib id-denominazzjoni.
            
         
               (8)
            
            
               Il-miżuri previsti f’dan ir-Regolament huma konformi mal-opinjoni tal-Kumitat Regolatorju għall-Ħarsien tal-Indikazzjonijiet Ġeografiċi u d-Denominazzjonijiet ta’ Oriġini għall-Prodotti Agrikoli u l-Oġġetti tal-Ikel,
            
         ADOTTAT DAN IR-REGOLAMENT:
   Artikolu 1
   Il-proċedura prevista fl-Artikolu 6(1) u (2) tar-Regolament (KEE) Nru 2081/92 ma għandhiex tapplika għall-emendi msemmija fl-Artikolu 2.
   Artikolu 2
   L-ispeċifikazzjoni għad-denominazzjoni ta’ oriġini “Miel de sapin des Vosges” hija emendata skont l-Anness 1 ta’ dan ir-Regolament.
   Artikolu 3
   Sommarju tal-punti prinċipali tal-ispeċifikazzjoni jingħata fl-Anness II ta’ dan ir-Regolament.
   Artikolu 4
   Dan ir-Regolament għandu jidħol fis-seħħ għoxrin jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u għandu japplika direttament fl-Istati Membri kollha,
      Magħmul fi Brussell, 23 ta’ Diċembru 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 208, 24.7.1992, p. 1. Ir-Regolament kif emendat l-aħħar bir-Regolament (KE) Nru 806/2003 (ĠU L 122, 16.5.2003, p. 1).
   
      (2)  ĠU L 148, 21.6.1996, p. 1. Ir-Regolament kif emendat l-aħħar bir-Regolament (KE) Nru 704/2005 (ĠU L 118, 5.5.2005, p. 14).
   
      (3)  ĠU L 64, 2.3.2004, p. 16.
   
      ANNESS I
      
         Punt 4.2. Id-deskrizzjoni fl-ispeċifikazzjoni għad-denominazzjoni ta’ oriġini “Miel de sapin des Vosges” (Franza) għandha tiġi ssostitwita b’li ġej:
      
         “4.2.   Deskrizzjoni: Għasel likwidu mill-għasel tas-siġar miġbur min-naħal mis-siġar taż-żnuber ta’ Vosges; dan għandu aromi balsamiċi u togħma ta’ xgħir u huwa ħieles mill-imrar u togħmiet estranji. Huwa ta’ kulur kannella skur b’laqtiet ħodor ċari.”
      
   
   
      ANNESS II
      SOMMARJU
      Ir-Regolament tal-Kunsill (KEE) Nru 2081/92
      
         MIEL DE SAPIN DES VOSGES
      
      KE Nru: FR/00204/11.7.2004
      
         DPO — Denominazzjoni Protetta ta’ Oriġini (X) IĠP — Indikazzjoni Ġeografika Protetta ( )
      
      Dan is-sommarju ssawwar biex iservi bħala informazzjoni biss. Għad-dettalji sħaħ, il-produtturi tal-prodotti koperti mill-DPO jew il-IĠP partikolarment ikkonċernati huma mitluba jikkonsultaw il-verżjoni sħiħa tal-ispeċifikazzjoni tal-prodotti fuq livell nazzjonali jew għand il-Kummissjoni Ewropea (1).
      
                  1.
               
               
                  :
               
               
                  
                     Dipartiment responsabbli fl-Istat Membru
                  
               
               
                  :
               
               
                  
                              
                                 Isem
                              
                           
                           
                              :
                           
                           
                              Institut national des appellations d'origine
                           
                        
                              
                                 Indirizz
                              
                           
                           
                              :
                           
                           
                              51, rue d'Anjou — 75008 Paris
                           
                        
                              
                                 Telefown
                              
                           
                           
                              :
                           
                           
                              (33) 153 89 80 00
                           
                        
                              
                                 Faks
                              
                           
                           
                              :
                           
                           
                              (33) 142 25 57 97
                           
                        
            
                  2.
               
               
                  :
               
               
                  
                     Il-grupp applikant:
                  
               
               
                  :
               
               
                  
                              2.1.
                           
                           
                              :
                           
                           
                              
                                 Isem
                              
                           
                           
                              :
                           
                           
                              Syndicat de défense du miel de sapin des Vosges
                           
                        
                              2.2.
                           
                           
                              :
                           
                           
                              
                                 Indirizz
                              
                           
                           
                              :
                           
                           
                              2, chemin du Cant — 88700 Roville-aux-Chênes
                           
                        
                              2.3.
                           
                           
                              :
                           
                           
                              
                                 Kompożizzjoni
                              
                           
                           
                              :
                           
                           
                              produtturi/proċessuri (X) oħrajn ( )
                           
                        
            
                  3.
               
               
                  :
               
               
                  
                     Tip ta’ prodott
                  
               
               
                  :
               
               
                  Klassi 1-4 — Għasel
               
            
                  4.
               
               
                  :
               
               
                  
                     Speċifikazzjoni
                  
               
               
                  :
               
               
                  (sommarju tar-rekwiżiti skont l-Artikolu 4(2))
                  
                              4.1.
                           
                           
                              :
                           
                           
                              
                                 Isem
                              
                           
                           
                              :
                           
                           
                              Miel de sapin des Vosges
                           
                        
                              4.2.
                           
                           
                              :
                           
                           
                              
                                 Deskrizzjoni
                              
                           
                           
                              :
                           
                           
                              Għasel likwidu mill-għasel tas-siġar miġbur min-naħal mis-siġar taż-żnuber ta’ Vosges; dan għandu aromi balsamiċi u togħma ta’ xgħir u huwa ħieles mill-imrar u togħmiet estranji. Huwa ta’ kulur kannella skur b’laqtiet ħodor ċari.
                           
                        
                              4.3.
                           
                           
                              :
                           
                           
                              
                                 Żona ġeografika
                              
                           
                           
                              :
                           
                           
                              L-għasel taż-żnuber jiġi prodott b’mod abbundanti fl-inħawi ta’ Lorraine fl-għoljiet imżerżqa tal-muntanji Vosges inklużi, minbarra d-dipartiment ta’ Vosges, uħud mid-distretti fid-dipartimenti ta’ Meurthe-et-Moselle, Moselle, Haute-Saône u t-territorju ta’ Belfort.
                           
                        
                              4.4.
                           
                           
                              :
                           
                           
                              
                                 Prova ta’ oriġini
                              
                           
                           
                              :
                           
                           
                              L-għasel irid jinħasad (jinġabar) (it-terminu “ħsad” ifisser il-produzzjoni min-naħal, it-tneħħija tat-tilari u l-estrazzjoni), jitferra’ u jiġi akkreditat fi ħdan iż-żona ġeografika speċifikata għad-denominazzjoni.
                              Il-proċess tal-akkreditazzjoni jinkludi:
                              
                                          —
                                       
                                       
                                          dikjarazzjoni li d-duqqajs ikun jinsab f’postu b’lista għal kull impriża li tinkludi d-data meta jkun tqiegħed, l-għadd ta’ duqqajs u l-lokalità preċiża fejn jinsab;
                                       
                                    
                                          —
                                       
                                       
                                          dikjarazzjoni tal-ħsad magħmula mill-produttur kull sena li tinkludi l-għadd ta’ duqqajs, il-produzzjoni totali ta’ naħal tal-impriża u dak kollu li jista’ jikkwalifika għad-denominazzjoni.
                                       
                                    Barra dan, kull operatur huwa mitlub li ta’ kull sena jagħmel dikjarazzjoni tal-istokk.
                              Iż-żamma tar-reġistri tkun tfisser li l-identità tal-oriġini u d-destinazzjoni tal-għasel flimkien mal-volum miksub u mqiegħed fiċ-ċirkolazzjoni jiġu ddokumentati.
                              Din il-proċedura tiġi ffinalizzata b’analiżi xjentifika u b’test għat-togħma biex jiġi żgurat li l-prodotti huma tipiċi u ta’ kwalità għolja.
                              L-għasel jista’ jinbiegħ biss taħt id-denominazzjoni ta’ oriġini rreġistrata “Miel de sapin des Vosges” b’ċertifikat ta’ akkreditazzjoni maħruġ wara li jitlestew it-testijiet imsemmija hawn fuq mill-Institut national des appellations d’origine b’konformità mal-kundizzjonijiet stabbiliti mir-regoli nazzjonali marbuta mal-isem.
                              Mal-assigurazzjonijiet fejn għandu x’jaqsam l-oriġini tal-prodott, għandu jkun imwaħħal ma’ kull kontenitur mekkaniżmu identifikatur, li jinqered hekk kif il-kontenitur jinfetaħ. Dawn il-mekkaniżmi identifikaturi jinħarġu meta jiġu sottomessi ċ-ċertifikati ta’ akkreditazzjoni.
                           
                        
                              4.5.
                           
                           
                              :
                           
                           
                              
                                 Metodu ta’ produzzjoni
                              
                           
                           
                              :
                           
                           
                              L-għasel jiġi mill-għasel tas-siġar li jinġabar min-naħal miż-żnuber ta' Vosges (Abies pectinata). L-għasel tas-siġar huwa prodott mill-afidi mil-linfa taż-żnuber li mbagħad jinġabar min-naħal. L-estrazzjoni ssir permezz ta’ ċentrifugazzjoni kiesħa u l-għasel irid jiġi ffiltrat u mferra’ f’reċipjenti fejn jitħalla joqgħod għal mill-inqas ġimagħtejn. Il-pasturizzazzjoni tal-għasel hija pprojbita. L-għasel jiġi ppreżentat f’forma likwida. Il-produzzjoni tal-għasel taż-żnuber ta’ Vosges tvarja minn sena għal sena skont il-volum tal-produzzjoni tal-għasel mis-siġar (“miellée”).
                           
                        
                              4.6.
                           
                           
                              :
                           
                           
                              
                                 Rabta
                              
                           
                           
                              :
                           
                           
                              L-għasel taż-żnuber ta’ Vosges huwa prodott marbut mill-qrib mat-terren li fih joriġina minħabba li jifforma parti minn katina kontinwa li tibda miż-żnuber ta’ Vosges, bla dubju l-aktar speċi komuni ta’ koniferi fil-Vosges Massif, li jiżviluppa f’simbijożi mas-substratum aċidiku, il-granit u l-ħamrija ramlija. Minn din l-ispeċi veġitali l-afidi jerdgħu l-linfa li mbagħad jipproċessaw f'għasel tas-siġar u dan jinħażen min-naħal li jipproduċu għasel ta' karatteristika partikolari ħafna.
                              Il-produzzjoni ta’ dan l-għasel hija għaldaqstant marbuta mill-qrib mal-lokalità tal-foresti tal-koniferi li huma speċifiċi għar-reġjun ta' Vosges mnejn dawk li jrabbu n-naħal irnexxielhom inisslu u jippreżervaw il-karattru speċifiku ta’ dan il-prodott.
                           
                        
                              4.7.
                           
                           
                              :
                           
                           
                              
                                 Entità ta’ spezzjoni
                              
                           
                           
                              :
                           
                           
                              
                                          
                                             Isem
                                          
                                       
                                       
                                          :
                                       
                                       
                                          I.N.A.O.
                                       
                                    
                                          
                                             Indirizz
                                          
                                       
                                       
                                          :
                                       
                                       
                                          51, rue d'Anjou — 75008 Paris
                                       
                                    
                                          
                                             Isem
                                          
                                       
                                       
                                          :
                                       
                                       
                                          D.G.C.C.R.F.
                                       
                                    
                                          
                                             Indirizz
                                          
                                       
                                       
                                          :
                                       
                                       
                                          59, Bd V.-Auriol — 75703 Paris Cedex 13
                                       
                                    
                        
                              4.8.
                           
                           
                              :
                           
                           
                              
                                 Tikkettjar
                              
                           
                           
                              :
                           
                           
                              It-tikkettjar tal-għasel li jikkwalifika għad-denominazzjoni ta’ oriġini rreġistrata “Miel de sapin des Vosges” għandu jinkludi l-kliem “Miel de sapin des Vosges” u “Appellation d’origine contrôlée” jew “AOC”. Il-kliem “Appellation d’origine contrôlée” irid jidher eżatt taħt id-denominazzjoni b’ittri li mill-inqas ikunu kbar daqs nofs dawk tad-denominazzjoni. Din l-informazzjoni kollha trid tidher fl-istess medda viżiva.
                           
                        
                              4.9.
                           
                           
                              :
                           
                           
                              
                                 Rekwiżiti nazzjonali
                              
                           
                           
                              :
                           
                           
                              Id-Digriet li jirregola d-denominazzjoni “Miel de sapin des Vosges”.
                           
                        
            
         (1)  Il-Kummissjoni Ewropea — Id-Direttorat Ġenerali għall-Agrikoltura — Il-politika għall-kwalità tal-prodotti agrikoli — B-1049 Brussell.